Det første man bliver bedt om er at skabe sin person, gangster. Du vil kunne skabe din helt egen unikke figur. Så kommer der en lile intro som omhandler et møde mellem forskellige familier som har "forretninger" i Cuba. Mødet er en forkortelse af et møde som foregår i The Godfather II filmen. I spillet handler mødet om at en mafiaboss, Roth, ønsker at videregive sine "forretninger" til de fremmødte familier. Et andet emne er de rebeller som under Fidel Castro truer med at overtage magten i landet. I Cuba har familierne tætte kontakter med den cubanske regering, som under Batista har udviklet sig til en regering som mere tænker på at drive forretninger med Mafiaen og USA's regering. Mafiaen sprænger hurtigt uden om emnet. Næste scene er i præsident paladset hvor Corleone-Familien er blevet inviteret. Uheldigvis, for familien, bryder den Cubanske revolution ud. Lige før det render man dog rundt i præsident paladset og taler med folk inden for familien. Herefter skal man kæmpe sig vej ud af byen mod den nærmeste lufthavn. Man kæmper sig igennem til lufthavnen men uheldigvis bliver ens boss dræbt af en snigskytte.